Abdulla Aripov bugun Olmaotaga boradi

O‘zbekiston delegatsiyasi bugun Qozog‘istonga tashrif buyuradi. Bu haqda O‘zbekiston Respublikasi Tashqi ishlar vazirligi axborot xizmati xabar berdi.
Qayd etilishicha, 2018 yilning 2 fevral kuni O‘zbekiston Respublikasi bosh vaziri Abdulla Aripov boshchiligidagi delegatsiya Qozog‘istonning Olmaota shahriga borib, «Globalizatsiya davrida raqamli kun tartibi» forumida qatnashadi.
Forum Qozog‘iston Respublikasi prezidenti Nursulton Nazarboyev tashabbusi bilan o‘tkazilmoqda. Unda Qozog‘iston, Armaniston, Belarus, Qirg‘iziston, Rossiya va O‘zbekiston bosh vazirlari, Ozarboyjon hamda Tojikistonning rasmiy delegatsiyalari, shuningdek, xalqaro IT -kompaniyalar vakillari ishtirok etadilar.